Adrian Mutu și fiul său Tiago s-au fotografiat alături de Cristiano Ronaldo! „Briliantul” i-a făcut un cadou uluitor băiatului său, care a împlinit vârsta de 7 ani.
În momentul de față, Adrian Mutu se află în Arabia Saudită, acolo unde va urmări duelul dintre Al-Nassr și Al-Hilal. Alături de el este și Tiago, fiul său, care nu va uita această vacanță!
Adrian Mutu și fiul său Tiago s-au fotografiat alături de Cristiano Ronaldo!
Cu ocazia zilei de naștere a lui Tiago, Adrian Mutu i-a contactat pe oficialii lui Al-Nassr și a stabilit o întâlnire cu Cristiano Ronaldo!
Superstarul lusitan a făcut o serie de fotografii alături de Adrian Mutu și de Tiago, iar mai apoi i-a oferit puștiului un tricou semnat.
VEZI IMAGINI CU ADRIAN MUTU, TIAGO ȘI CRISTIANO RONALDO ÎN GALERIA FOTO DE LA FINALUL ARTICOLULUI
„Vizitez Arabia Saudită, iar astăzi am mers la Al-Nassr. Atunci când fiul meu a împlinit vârsta de 7 ani i-am promis că, dacă va fi cuminte, îi voi face cunoștiință cu legenda fotbalului mondial Cristiano Ronaldo.
Astăzi, acel vis a devenit realitate! Îți mulțumesc, prietene, pentru bunătate! În această seară vom vedea împreună derby-ul cu Al Hillal”, a scris Adrian Mutu, pe Facebook.
Adrian Mutu s-a întâlnit cu Ivan Rakitic! Unde a fost invitat „Briliantul”
Adrian Mutu s-a întâlnit cu Ivan Rakitic. Antrenorul român, liber de contract după despărţirea de CFR Cluj, a ajuns în Arabia Saudită, acolo unde a urmărit antrenamentele celor de la Al-Shabab.
Acolo evoluează şi Ivan Rakitic, fostul star al Barcelonei. Mutu s-a fotografiat cu vicecampionul mondial din 2018 şi le-a mulţumit celor din cadrul clubului pentru ospitalitate.
Mutu a fost invitat la Al-Shabab de Domenico Teti, directorul sportiv al clubului din Arabia Saudită. El le-a mulţumit şi preşedintelui formaţiei, dar şi antrenorului Vitor Pereira, cel care le-a mai antrenat pe FC Porto, Olympiacos, Fenerbahce, 1860 Munchen, Corinthians sau Flamengo înainte de a ajunge la Al-Shabab.
„În timp ce vizitez Arabia Saudită, am fost ieri la clubul. A fost o plăcere să mă revăd cu prietenul meu, legenda Croaţiei, Ivan Rakitic.
Îi mulţumesc pentru invitaţie directorului sportiv Domenico Teti şi preşedintelui clubului pentru primirea călduroasă. Bineînţeles, îi mulţumesc şi antrenorului Victor Pereira pentru că m-a lăsat să urmăresc antrenamentul. A fost o experienţă frumoasă. Mult succes la meciul de astăzi şi în viitor”, a scris Adrian Mutu, pe Facebook.